text: O Dominika a kitakit itiraay I ka’amisay no sawalian no Mamangay Antilis-Kanatanatal no sawalian a Karopi-Riyar, isakawali misi’ayaway to Saka’amisay-Riyar, isaka’etip o Karopi-Riyar, o polong sera dengan 751 km². o sa’akawangay a tokos I, o itiraay I ka’amis a Tiyapolotin-Cinamalay Lotok, o takaraw ira ko 1,447 laya’ ,masa’efo’efong kano lotok mademet ko kilakilang. I sasifo’an ira ko mamangay a dafdaf. Tadaadihay ko ‘alo madacidas ko rakat no nanom, orasaka, cowa ka nga’ay romakat ko tamina. Isaka’eti no dafdaf ira ko Laiyie’alo, isakawali no dafdaf ira ko Kaserporoso ‘alo. adihay ko fa’edetay nanom itini, o cinganganay I, o itiraay I katimol a Fo-Fanaw Fa’edetay nanom. O lilis no riyar ira ko 148 kilo, masa’ako’akong, adihay heca ko sapatih sanay a kasangapad tono’. O fa’edetay a riyariyaran ko kakarayan itini, nani saka 6 folad tahira I saka 10 folad o kala’oraday, nani 11 folad tahira I saka5 folad o kakedalan a romi’ad, I saka7 folad tahira I saka 9 folad adihay ko faliyos. O lalen no fa’edet ira ko 27℃. O omah ira ko 1.7 ‘ofad kofo ko sera, o kilakilangan matahepo ko polong no kitakit to 41%, adihay ko tadama’anay aa kahengangay kilang(紅木) ato  Yu-kilang(柚木)itini.